Vi har registrert at utanriksministeren har hendene fulle. Eg vil gje ros til utanriksministeren for den offensive måten han har starta si gjerning på, ikkje minst i forhold til nordområda. Min innfallsvinkel til det spørsmålet som representanten Vallersnes stilte, er nok noko annleis. Ser utanriksministeren at når det gjeld akkurat forvalting av fisk og forvalting av havressursar, er det eit av dei områda der det har vore ein fordel at vi ikkje er medlem av EU? Dersom vi ser på måten som hava er forvalta på i EU-området kontra i norsk ansvarsområde, ser vi ein betydeleg forskjell. Representanten Jagland har fleire gonger uttalt at han meiner det er eit av dei områda som faktisk kanskje var grunnen til at det vart nei, og han forstår kvifor befolkninga reagerte som ho gjorde. Deler utanriksministeren det synet at når det gjeld fiskeri og forvalting, har det faktisk vore ein fordel at vi har den posisjonen vi har – EØS-medlem, men ikkje EU-medlem?